Programm F L- Assunta fl-Arti Barokka Maltija jis Id-devozzjoni kbira lejn l-Assunta tal-Madonna u l-festa tagħha, iċċelebrata fil-15 ta' Awissu, hija ferm popolari fost il-Maltin, u din hija riflessa wkoll fl-arti Maltija. Ir-rapporti tal-visti pastorali ta' l-Isqfijiet li nkitbu sa tmiem is-seklu tmintax isemmu 'l fuq minn 90 knisja u kappella ddedikati lill-Assunta,' u dan ifisser illi diversi kwadri li jirrappreżentaw lill-patruna ta' dawn il-knejjes kienu qed jiġu kkommissjonati. Hemm bosta eżempji illi wieħed jista' jikteb fuqhom, iżda f'dan il-każ dan huwa biss studju qasir dwar diversi eżempji famużi ta' l-Assunta fl-arti Barokka f'Malta. Ħafna artisti li ġew ikkommissjonati jpinġu l- Assunta kienu influwenzati mill- ikonografija ta' artisti famużi internazzjonali, bħal per eżempju l-kompożizzjoni li pinġa Tiziano (c. 1490- 1576) għall-kwadru titolari tal-knisja ta' Santa Maria dei Frari f'Venezja (c. 1515- 18). L-artist pitter il- figuri b'mod brillanti u dinamiku, b'ħafna enerġija u moviment, u qasam il-kompożizzjoni tiegħu fi tnejn. Fil-parti ta' fuq, f'dawl qawwi safrani pinġa lill-Madonna tielgħa l-ġenna bl- anġli jduru magħha madwar ċirku, resqin lejn Alla, filwaqt li fil-parti t'isfel pinġa lill-appostli f'kompożizzjoni triangolari mdawrin mal-qabar tagħha. Fid-diversi kwadri ta' l-Assunta f'Malta, il-Madonna hija rrappreżentata b'mod simili ħafna, b'idejha miftuħin, ħarsitha 'l fuq lejn il- ġenna u bl-anġli madwarha, xi drabi jżommu simboli assoċjati magħha bħall-ward u l-kuruna; simbolu ta' l-inkoronazzjoni tagħha minn Alla. Forsi wieħed mill-aħjar eżempji illi bih xieraq jinbeda studju dwar l-Assunta fl-Arti Barokka Maltija huwa l-kwadru li pinġa Mattia Preti (1613-1699) għall-knisja parrokkjali ta' Sant' Andrija f'Ħal Luqa.' Mattia Preti li wasal Malta fl-1661, kien figura li ddomina l-Arti Maltija għal erbgħin sena. Gab miegħu l-istil tal-Barokk Għoli, u f'xogħlu hemm diversi influwenzi, fosthom ir- realiżmu u l- chiaro scuro ta' Caravaggio, il-kuluri ta' l-artisti Venezjani u l-istil senswali tal-Barokk Taljan. Il-Madonna fil-perspettiva tipika barokka tinstab f'kompożizzjoni simili għal dik ta' Tiziano, b'ħafna moviment, u l-figuri, speċjalment l- appostli fil-parti triangolari t'isfel, huma mpinġijin b'mod ferm realistiku, wisq probabbli anki influwenzati mill-kwadri ta' Caravaggio. Stefano Erardi (1630-1716), pittur Malti stabbilit u rival ta' Mattia Preti, kellu stil daqsxejn differenti. Fl-Assunta li. hija attribwita lilu, li Mattia Preti: L-Assunta (Knisja Parrokkjali ta' Sant Andrija, Luqa) tinstab fl-Oratorio degli Onorati fil-knisja tal- Ġiżwiti fil-Belt, jidher ċar li kien influwenzat mill- kwadru ta' l-Assunta ta' Peter Paul Rubens, bl- Appostli u Marija Maddalena mdawrin f'kompożizzjoni rettangolari: madwar il-qabar miftuħ fil-parti t'isfel, u l-Madonna fil-parti ta' fuq mdawra bl-anġli. Żewġ artisti oħrajn li pinġew l-Assunta kienu Pasquale Buhagiar (1648-1698) u t-tifel tiegħu Gian Nicola Buhagiar, minn Ħaż-Żebbuġ. Pasquale miet meta kien għad għandu biss madwar 50 sena u ftit li xejn nafu dwaru, pero tnejn mill-kwadri li huma attribwiti lilu huma dawk ta' l-Assunta fil-knejjes parrokkjali ta' Ħ'Attard u tal-Mosta, li huma pjuttost viċin it- tradizzjoni pittorika ta' Erardi. Gian Nicola, li kien għad kellu biss 11-il sena meta miet missieru, Stefano Erardi: , L-Assunta (Knisja tal-Ġiżwiti, Valletta) Kien taħt il-patronċinju tal- Gran Mastru Zondadari, u kien artist prolifiku ħafna. Fl-ewwel nofs tas-seklu tmintax l-istil tiegħu kien wieħed mill-kurrenti pittoriċi li ddominaw l-arti reliġjuża f'Malta. L-Assunta fin- Naxxar, li pinġa madwar l-1739 meta kien fl- aqwa tal-karriera tiegħu u li tħallas 75 skud għaliha$, għandha wħud mill-karatteristiċi tipiċi tiegħu. Il-kwadru huwa ffullat bil-figuri li huma kemmxejn imtawlin bħalma huma l-Maddalena u San Pietru fil-parti t'isfel tal-kwadru, hemm ħafna moviment u l-kuluri huma vibranti u sħan. Kwadru ieħor ta' l-Assunta li pinġa l-istess artist, li wkoll huwa ffullat bil-figuri u li għandu sens sabiħ ta' moviment Barokk, huwa dak li pinġa lejn l-1740 għall-parroċċa ta' Ħal Għaxaq. Francesco Zahra, artist prolifiku Malti ieħor, li kien influwenzat ħafna mill-istil ta' Buhagiar, lejn in-nofs tas-seklu tmintax beda jieħu post Buhagiar fid-dominanza ta' l-arti reliġjuża. Fl- 1730, xogħol minn tal-bidu li kien pinġa għall- knisja tal-parroċċa taż-Żejtun kien kwadru żgħir ta' l-Assunta, meta missieru Pietro Paolo, li kien skalpellin, kien qed jaħdem fuq xi dekorazzjoni hemmhekk. Huwa pinġa wkoll l-Assunta Santwarju tal-Madonna tal-Ħlas f'Ħal Qormi. Fit-tieni parti tas-seklu tmintax, speċjalment wara l-mewt ta' Francesco Zahra, kien Rocco Buhagiar (1723- 1805) li mbagħad stabilixxa ruħu bħala l-pittur ewlieni ta' l-arti reliġjuża f'Malta. Kien influwenzat mix-xogħlijiet ta' Guido Reni, Carlo Maratta u l-klassiċisti tal-Barokk. Fost il-kwadri li jirrappreżentaw l-Assunta nsibu dak li għamel għall- Oratorju ta' San Ġużepp f'Bormla li hu kważi identiku għal madwar żewġ kwadri oħra illi għamel hu. Il-kwadru fih ħafna moviment, bil-figuri mdawrin madwar il-Madonna tielgħa lejn il-ġenna, bid-drapp u l-ward fuq il-qabar. Rocco Buhagiar: 7 L-Assunta (Knisja San Ġużepp, Bormla) Il-festa ta' l-Assunta tibqa' l-aktar festa popolari u ċċelebrata f'Malta, u din id- devozzjoni tirrifletti ferm fil-kwadri tant sbieħ li jirrappreżentawha. 2 Kwadru li ġie kkummissjonat minn Dominku Farrugia.